CELEX: 62014TN0020
Language: fi
Date: 2014-01-08 00:00:00
Title: Asia T-20/14: Kanne 8.1.2014 – Nguyen v. parlamentti ja neuvosto

14.4.2014   
            
            
               FI
            
            
               Euroopan unionin virallinen lehti
            
            
               C 112/42
            
         Kanne 8.1.2014 – Nguyen v. parlamentti ja neuvosto
   (Asia T-20/14)
   2014/C 112/55
   Oikeudenkäyntikieli: ranska
   
      Asianosaiset
   
   
      Kantaja: Huynh Duong Vi Nguyen (Woluwe-Saint-Lambert, Belgia) (edustaja: asianajaja M. Velardo)
   
      Vastaajat: Euroopan unionin neuvosto ja Euroopan parlamentti
   
      Vaatimukset
   
   Kantaja vaatii unionin tuomioistuinta
   
               —
            
            
               kumoamaan henkilöstösääntöjen liitteessä V olevan 7 artiklan (matkapäivät) ja liitteessä VII olevan 8 artiklan (matkakulut), joita on muutettu Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetulla Euroopan parlamentin ja neuvoston asetuksella (EU, Euratom) N:o 1023/2013, joka on julkaistu 29.10.2013 virallisen lehden numerossa L 287, siltä osin kuin oikeus matkakuluihin ja matkapäiviin liitetään maastamuutto- tai ulkomaankorvaukseen
            
         
               —
            
            
               velvoittamaan vastaajat maksamaan kantajalle 169 051,96 euroa aiheutuneesta aineellisesta vahingosta sekä 40 000 euroa henkisestä kärsimyksestä
            
         
               —
            
            
               velvoittamaan vastaajat maksamaan vahingonkorvausta ja 6,75 prosentin suuruista hyvitys- ja viivästyskorkoa henkisestä kärsimyksestä ja aiheutuneesta aineellisesta vahingosta
            
         
               —
            
            
               velvoittamaan vastaajat korvaamaan kantajalle tässä oikeudenkäynnissä aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja, jonka lähtöpaikkakunta on New York, mutta jolle ei myönnetä maastamuutto- tai ulkomaankorvausta ja joka näin ollen menettää Euroopan unionin virkamiehiin sovellettavien henkilöstösääntöjen uudistuksen johdosta oikeuden matkakulujen kiinteämääräiseen korvaukseen ja vuosiloman korotukseen matkapäivinä myönnettävillä ylimääräisillä lomapäivillä, vetoaa viiteen kanneperusteeseen, jotka koskevat
   
               —
            
            
               olennaisten menettelymääräysten sekä Euroopan unionin perusoikeuskirjan 27 artiklan, joka koskee työntekijöiden oikeutta saada tietoja ja tulla kuulluksi, rikkomista, sillä henkilöstösääntökomitea sivuutettiin uudistettaessa henkilöstösääntöjä;
            
         
               —
            
            
               saavutettujen oikeuksien periaatteen, ajallista soveltamista koskevan oikeuden ja oikeusvarmuuden periaatteen loukkaamista
            
         
               —
            
            
               perustellun luottamuksen loukkaamista
            
         
               —
            
            
               yhdenvertaisen kohtelun periaatteen loukkaamista ja
            
         
               —
            
            
               suhteellisuusperiaatteen loukkaamista.